– Det som skjedde var at jeg ble kasta ut av Dagsnytt 18 fordi ... jeg veit ikke hva jeg skal si ... fordi jeg er gæren i hue. That's it, ass. Hvis dere ser på Satiriks 25. januar på NRK.no, så vil du kanskje forstå litt mer.

Komiker Yousef Hadauoi er en del av det nye tv-programmet «Satiriks på ekte», som har premiere i kveld. Foto: NRK

Dette sa komiker Yousef Hadauoi etter at han ble kastet ut av en debatt i Dagsnytt atten denne uken.

Hadauoi var egentlig invitert for å diskutere den lave andelen av flerkulturelle komikere under Humorprisen, men i etterkant har det blitt klart at komikeren var der for å lage humor.

I kveld er det premiere på programmet, som heter «Satiriks på ekte». Episoden tar for seg den norske ulvedebatten.

I det aktuelle innslaget fra Dagsnytt atten kommer det frem at Hadauoi sitter og snakker med en animert ulv.

Dagsnytt atten-redaksjonen ble totalt overrumplet av Hadaouis humorstunt mandag denne uken. Du trenger javascript for å se video. Dagsnytt atten-redaksjonen ble totalt overrumplet av Hadaouis humorstunt mandag denne uken.

Måtte be om unnskyldning

Stuntet fikk mye oppmerksomhet, mesteparten negativt.

Laster Twitter-innhold Kunne ikke laste innhold, men du kan gå til twittermeldingen.

Laster Twitter-innhold Kunne ikke laste innhold, men du kan gå til twittermeldingen.

Både underholdningsredaktør Charlo Halvorsen og nyhetsprogramredaktør Kyrre Nakkim måtte ut og be om unnskylding.

– Vi legger opp til en seriøs debatt om det vi mener er et seriøst tema. Vi inviterer relevante deltakere og vi beklager at noen velger å bruke vår debattarena til humor, sa Nakkim til NRK.

Dagen etter stuntet ble prosjektleder i NRK Satiriks, Stig Morten Waage, kalt inn på teppet for å forklare seg overfor redaksjonssjefen i NRK Humor, Christina Rezk Resar.

Lurte TV 2-reporter

Før helgen ble TV 2s reporter utsatt for et lignende stunt av NRKs Satiriks-redaksjon. Journalist Finn Ove Hågensen ble avbrutt av et kobbel «journalister» som forsøkte å intervjue ham under hans direkterapportering på kanalen.

På spørsmål om det blir flere slike stunt fremover, svarer prosjektleder Halvorsen:

– Vi skal lage en ny serie med Satiriks hvor vi går mer ut i samfunnet og er utegående reportere. Nå føler jeg vi har gjort nok av dette for en stund, sier han.